৬ ঘণ্টায় শ্রীনগর ছাড়ল তিন হাজারের বেশি পর্যটক

ওয়েবডেস্ক: সৌন্দর্য্যের আকর্ষণ আর নেই, এখন শুধুই প্রাণ হাতে করে ঘরে ফেরার পালা। বিমান (Airlines) ভাড়া নিয়ে কেন্দ্রের (Centre) কড়া হুঁশিয়ারির পরেই ৬ ঘণ্টায় কাশ্মীর ছাড়ল ৩, ৩৩৭ জন পর্যটক।

মঙ্গলবার বিকেল তিনটের দিকে জঙ্গি হানার (Millitant Attack) শেষ হয়ে গেছে ২৬টি তরতাজা প্রাণ। স্ত্রী, সন্তানের সামনেই গুলি করা হত্যা করা হয়েছে তাদের। সেইসঙ্গে ‘ মোদিকে গিয়ে বল’ বিদ্রূপও করেছে জঙ্গিরা।

কেন্দ্রীয় বেসামরিক বিমান পরিবহন মন্ত্রী রাম মোহন নাইডু (Union Civil Aviation Minister Ram Mohan Naidu) উড়ান সংস্থাগুলিকে কড়া নির্দেশ দিয়ে জানিয়ে দিয়েছেন, বিমানে ভাড়া বাড়ানো যাবে না। সেইসঙ্গে অতিরিক্ত উড়ান চালাতে হবে। কাশ্মীরে আটকে পড়া পর্যটকেরা নির্বিঘ্নে বাড়ি ফিরে আসতে পারে।

আরও পড়ুন: কাশ্মীর আবহে উড়ান সংস্থাগুলিকে বিমান ভাড়া না বাড়ানোর নির্দেশ কেন্দ্রের, চালাতে হবে অতিরিক্ত বিমান

মঙ্গলনার পহেলগাঁওয়ের (Pahalgam) বৈসারণে (Baisaran) নারকীয় ঘটনার পরেই দেখা যায় বিমান ভাড়া হু হু বাড়তে শুরু করে। দিল্লি, মুম্বইয়ের মতো প্রধান শহরগুলির টিকিটের দাম ২০ হাজার টাকা ছাড়িয়ে গেছে। এর পরেই উড়ান সংস্থাগুলির রাশ টেনে ধরে কেন্দ্র সরকার।

In the wake of the tragic terror attack, we are constantly making efforts to ensure safe travel of tourists from Srinagar. Strict instructions were given to Airline companies to avoid any fare surges, Fares are being monitored and kept at reasonable levels.

In addition to the… pic.twitter.com/jpxhvDDZl6

— Ram Mohan Naidu Kinjarapu (@RamMNK) April 23, 2025

বেসরকারি মন্ত্রী নাইডু নিশ্চিত করেছেন আটকে পড়া পর্যটকদের ফিরিয়ে আনার সুবিধার্থে অতিরিক্ত বিমান চালানো হচ্ছে। প্রাথমিকভাবে, মন্ত্রণালয় দিল্লি এবং মুম্বাইয়ের জন্য দুটি করে অতিরিক্ত চারটি ফ্লাইটের ব্যবস্থা করেছিল। বুধবার, দিল্লির জন্য আরও তিনটি ফ্লাইটের সময়সূচীতে যোগ করা হয়েছে।

কাশ্মীরের ঘটনার পরেই সমস্ত বিমান সংস্থার ডিরেক্টরদের সঙ্গে একটি জরুরি বৈঠক করেন অসামরিক বিমান পরিবহণ মন্ত্রী কে রামমোহন নায়ড়ু (Civil Aviation Minister K. Rammohan Naidu) ।

বুধবারই এয়ার ইন্ডিয়া এবং ইন্ডিগো জানিয়েছে, কাশ্মীর থেকে ফিরতে চাওয়া আজ থেকে শ্রীনগর থেকে দু’টি অতিরিক্ত বিমান চলবে। এর মধ্যে শ্রীনগর থেকে দিল্লি উড়ান ছাড়বে বেলা ১১টায়। শ্রীনগর থেকে মুম্বইগামী উড়ানটি ছাড়বে বেলা ১২টা নাগাদ।

এয়ার ইন্ডিয়া-র শাখা সংস্থা এয়ার ইন্ডিয়া এক্সপ্রেস জানিয়েছে, শ্রীনগরে আসা এবং শ্রীনগর থেকে ছাড়া উড়ানগুলিতে আগামী ৩০ এপ্রিল পর্যন্ত বিনামূল্যে টিকিট রিবুকিং এবং বাতিলের পরিষেবা থাকবে। বিশেষ অবস্থায় টিকিট বুকিংয়ের সম্পূর্ণ অর্থ ফেরত দেওয়া হবে।